Mette Gjerskov (S), 2007-05-11:
Jeg er jo fuldstændig enig med ministeren i, at vi ikke fjerner fedmeepidemien ved ét beslutningsforslag her i Folketinget.
Men vores beslutningsforslag skal jo også ses som en del af en lang række af initiativer fra vores side.
Nej, der er ingen enkeltstående initiativer, der kan bremse fedmeepidemien, men der er en lang række forskellige initiativer, som kan være med til at bremse fedmeepidemien.
Og vi ved jo, at markedsføring virker.
Den seneste undersøgelse, vi så for en måneds tid siden fra Storbritannien, viste jo, at netop de svært overvægtige børn var endnu mere påvirkelige af reklamerne, og at de valgte de endnu federe snackprodukter, når de fik forskellige produkter tilbudt.
Det kunne vi altså komme til livs ved et markedsføringsforbud, så jeg synes ærlig talt, at ministeren skulle genoverveje det.
Så vil jeg gerne lige høre om det, jeg spurgte om: Mødes vi om et år, hvis ikke de frivillige ordninger virker?
Mødes vi om et år og indfører et forbud, hvis ikke de virker?
Man kan ikke løse den stigende overvægt blandt danskerne og stigende overvægt blandt børn og unge med sådan en snuptagsløsning, som vi præsenteres for her.
Men jeg synes da, at det kan være relevant at se på det her som et af tiltagene, altså markedsføring rettet mod børn, og derfor sætter jeg også en undersøgelse i gang.
Jeg vil vide, hvad omfanget er, og jeg vil vise, hvor børnene eventuelt måtte blive påvirket af det her.
Men det skal altså ses som en enkelt indsats i lyset af alt det andet, som vi sætter i gang.
Jeg betragter det her som et mindre tiltag.
At der er tilgængelighed til sunde fødevarer, betragter jeg som mere vigtigt.
Vi ser på omfanget, og så ser vi også på, hvad vi kan sætte ind med bagefter, og jeg vurderer ikke, at et forbud nogen sinde behøver komme på tale, for jeg tror faktisk, at både fødevareindustrien og detailhandelen har løst det selv in den da.
Det er i hvert fald det, de klart har tilkendegivet over for mig.
Jeg hørte, at ministeren talte om frivillige ordninger, og jeg har jo før sagt, at jeg synes, at forbrugerministeren efterhånden mere er en frivilligminister end en forbrugerminister, for det eneste, der bliver talt om, er frivillige ordninger.
Jeg synes, det er positivt, at industrien gerne vil lave nogle frivillige ordninger, men vi står rent faktisk nu i en situation, hvor tre ud af fire børn får for meget sukker hver eneste dag, og vi står i en situation, hvor børn faktisk får type 2 diabetes på grund af overvægt og på grund af for stort sukkerindtag.
Derfor er det utrolig vigtigt, at vi får fjernet nogle af alle de reklamer, der retter sig mod børn, og vi kan ikke se andre muligheder end et forbud.
Til gengæld er jeg glad for, at ministeren siger, at der skal handles nu med hensyn til de frivillige ordninger.
Mit spørgsmål går egentlig på: Hvis nu de her frivillige ordninger ikke er tilstrækkelige, hvis nu ministerens arbejdsgruppe påviser, at det ikke virker, vil ministeren så skride til det her forbud?
Kan vi så tale sammen om et år om at indføre et forbud mod markedsføring?
Det er simpelt hen for simpelt.
Sådan kan det ikke lade sig gøre.
Det kræver en fælles indsats, det kræver en meget bred indsats, og det kræver, at vi går ind og støtter op med vores alt om kost-rejsehold, med vores madordninger i daginstitutioner, kostpolitikker på arbejdspladser osv., samtidig med at vi får fødevareindustrien på banen, som de er kommet nu, detailhandelen skal på banen osv.
Vi skal alle sammen samarbejde om det her.
Jeg synes, det er meget ensidigt, hvis man tror, at man her har fundet en løsning; hvis vi bare laver et forbud mod reklamer, så har vi ingen overvægtige børn i Danmark.
Så simpelt er det ikke.
Vi skal samarbejde bredt om det her, og det er det, jeg nu går videre med og har taget initiativ til også at arbejde videre med, og jeg vil følge det meget tæt.
Detailhandelen og fødevareindustrien ved godt, at jeg puster dem i nakken.
Jeg er meget optaget af, at de rykker på det her og går ind og påtager sig et ansvar, men det har de også klart tilkendegivet over for mig de er villige til.
Jeg tror også på, at vi vil se fremskridt.